rejauldu/bengali-wikipedia huggingface dataset:
আঠারো অর্হত বা লুওহান কে চীনা বৌদ্ধধর্মে গৌতম বুদ্ধের আদি অনুসারী (অর্হত) হিসেবে চিত্রিত করা হয়েছে যারা অষ্টাঙ্গিক মার্গের অনুসরণ করেছেন এবং বোধদয়ের চারটি ধাপ অর্জন করেছেন। তারা নির্বাণ অবস্থায় পৌঁছেছে এবং জাগতিক লালসা থেকে মুক্ত। তাদের বৌদ্ধ বিশ্বাস রক্ষা করার জন্য এবং মৈত্রেয় আসার জন্য পৃথিবীতে অপেক্ষা করার জন্য অভিযুক্ত করা হয়, বুদ্ধ গৌতম বুদ্ধের মৃত্যুর (পরিনির্বাণ) বহু সহস্রাব্দ পরে পৃথিবীতে আগমনের ভবিষ্যদ্বাণী করেন। চীনে, আঠারো অর্হত বৌদ্ধ শিল্পের জনপ্রিয় বিষয়, যেমন প্রায় ১০০০ খ্রিস্টাব্দ থেকে যিযয়ান চকচকে মৃৎপাত্রের লুওহানের বিখ্যাত চীনা গ্রুপ।   ইতিহাস  মূলত, অর্হতগণ গৌতম বুদ্ধের মাত্র ১০ জন শিষ্যের সমন্বয়ে গঠিত হয়েছিল, যদিও প্রাচীনতম ভারতীয় সূত্র (ধর্ম) সূত্রগুলি ইঙ্গিত করে যে তাদের মধ্যে শুধুমাত্র ৪জন, পিণ্ডোল, কুন্ডধন, পান্থক ও নকুলকে মৈত্রেয়ের আগমনের জন্য অপেক্ষা করার নির্দেশ দেওয়া হয়েছিল। অর্হতের প্রথম দিকের চীনা উপস্থাপনাগুলি চতুর্থ শতাব্দীর প্রথম দিকে পাওয়া যায়, এবং প্রধানত পিণ্ডোল-এর উপর দৃষ্টি নিবদ্ধ করে, যিনি পিণ্ডোলকে আমন্ত্রণ জানানোর পদ্ধতি গ্রন্থটির দ্বারা শিল্পে জনপ্রিয় হয়েছিলেন।  পরে এই সংখ্যাটি বেড়ে ষোল হয়ে যায় যাতে পিতৃপুরুষ এবং অন্যান্য আধ্যাত্মিক বিশেষজ্ঞদের অন্তর্ভুক্ত করা হয়। অর্হতদের সম্পর্কে শিক্ষাগুলি শেষ পর্যন্ত চীনে চলে যায় যেখানে তাদের লুওহান বলা হত, কিন্তু এটি ৬৫৪ খ্রিস্টাব্দ পর্যন্ত ছিল না যখন নন্দিমিত্রাবাদন, আইনের সময়কালের নথি, মহান অর্হত নদীমিত্রের দ্বারা কথিত, জুয়ানজাং চীনা ভাষায় অনুবাদ করেছিলেন যে এই অর্হতদের নাম পরিচিত ছিল। কিছু কারণে কুন্দধন এই তালিকা থেকে বাদ পড়েছিল।  তাং রাজবংশের শেষের দিকে এবং চীনের পাঁচ রাজবংশ এবং দশ রাজ্যের সময়কালের মধ্যে অন্য দুটি লুওহানকে তালিকায় যুক্ত করা হয়েছিল যা সংখ্যা বাড়িয়ে ১৮-এ দাঁড়িয়েছে। কিন্তু ১৮জন লুওহানের এই চিত্রণটি শুধুমাত্র চীনে পা রাখতে পেরেছিল, যেখানে জাপানের মতো অন্যান্য অঞ্চল শুধুমাত্র ষোলকে সম্মান করতে থাকে এবং তাদের তালিকা কিছুটা আলাদা। ১৬জন লুওহানের পরিবর্তে ১৮জন থাকার এই চিত্রটি আধুনিক চীনা বৌদ্ধ ঐতিহ্যে অব্যাহত রয়েছে। বৌদ্ধ ধর্মের অভিভাবক হিসেবে লুওহানদের চারপাশে গড়ে ওঠা একটি সম্প্রদায় নবম শতাব্দীর শেষের দিকে চীনা বৌদ্ধদের মধ্যে গতি লাভ করে কারণ সম্রাট তাং উজং-এর শাসনামলে তারা সবেমাত্র বড় অত্যাচারের মধ্যে দিয়েছিল। প্রকৃতপক্ষে এই তালিকার শেষ দুটি সংযোজন, ট্যামিং ড্রাগন এবং টেমিং টাইগার, তাওবাদের বিরুদ্ধে পাতলা ঘোমটাযুক্ত সোয়াইপ।  অর্হতগণ  নিন্মে আঠারো অর্হতের তালিকা দেওয়া হলো:  পিণ্ডোল ভরদ্বাজ  কণকবৎস  কণক ভরদ্বাজ  সুবিন্দ  নকুল/পুকুল  ভদ্র/বোধিধর্ম  কালিক  বজ্রপুত্র  গোবক  পান্থক  রাহুল  নাগসেন  অংগজ  বনবাসীন  অসীত  চুড়পন্থক  মহাকাশ্যপ  মৈত্রেয়   তথ্যসূত্র   বিষয়শ্রেণী:অর্হৎ বিষয়শ্রেণী:গৌতম বুদ্ধের শিষ্য
ডান|থাম্ব| এই প্রত্যক্ষীকরণে সূর্য-পৃথিবী লাগ্রঁজ বিন্দু L2-এর অভিমুখে রোমান মহাকাশ দূরবীক্ষণ যন্ত্রটির গতিপথ অনুসরণ করা হয়েছে। ন্যান্সি গ্রেস রোমান মহাকাশ দূরবীক্ষণ যন্ত্র ( সংক্ষেপে রোমান মহাকাশ দূরবীক্ষণ যন্ত্র, রোমান, বা আরএসটি) হল মার্কিন মহাকাশ সংস্থা নাসা-র একটি নির্মাণাধীন অবলোহিত মহাকাশ দূরবীক্ষণ যন্ত্র, যেটিকে ২০২৭ খ্রিস্টাব্দের মে মাসের মধ্যে সূর্য-পৃথিবী লাগ্রঁজ বিন্দু এল২ কক্ষপথে উৎক্ষেপণের পরিকল্পনা রয়েছে। নাসা-র জ্যোতির্বিজ্ঞান বিভাগের প্রাক্তন প্রধান ন্যান্সি গ্রেস রোমানের নামে এটির নামকরণ করা হয়েছে।  রোমান মহাকাশ দূরবীক্ষণ যন্ত্রটি বিদ্যমান  প্রশস্ত দৃশ্যক্ষেত্রের প্রাথমিক দর্পণের উপর ভিত্তি করে নির্মাণ করা হচ্ছে এবং এটি দুইটি বৈজ্ঞানিক যন্ত্রপাতি বহন করবে। প্রশস্ত-ক্ষেত্র যন্ত্রপাতিটি হল একটি ৩০০.৮-মেগাপিক্সেল বহু-ফালি (মাল্টিব্যান্ড) দৃশ্যমান আলো এবং নিকট-অবলোহিত রশ্মির চিত্রগ্রাহক যন্ত্র, যা ০.২৮ বর্গ ডিগ্রি দৃশ্যক্ষেত্রের উপর অর্জিত ছবিতে হাবল মহাকাশ দূরবীক্ষণ যন্ত্রের সমতুল্য স্পষ্টতা প্রদান করবে, কিন্তু হাবলের চিত্রগ্রাহক ক্যামেরার চেয়ে এটির ছবিগুলি ১০০ গুণ বড় হবে। মুকুটলেখ যন্ত্রপাতি (CGI) হল একটি উচ্চ-বৈসাদৃশ্য, ক্ষুদ্র দৃশ্যক্ষেত্র আলোকচিত্রগ্রাহক ও বর্ণালীমাপক যা নতুন নক্ষত্রালোক-দমন প্রযুক্তি ব্যবহার করে দৃশ্যমান এবং নিকট-অবলোহিত তরঙ্গদৈর্ঘ্যের আলো সামাল দেবে।  রোমান মহাকাশ দূরবীক্ষণ যন্ত্রের বর্ণিত উদ্দেশ্যগুলির মধ্যে রয়েছে মহাকর্ষীয় অণু-পরকলা ব্যবহার করে সৌরজগত-বহিস্থ গ্রহের অনুসন্ধান, মহাবিশ্বের কালানুক্রম ও মহাজাগতিক কাঠামোর বৃদ্ধি অনুসন্ধান, যার চূড়ান্ত লক্ষ্য তমোশক্তির প্রভাব, সাধারণ আপেক্ষিকতার ধারাবাহিকতা এবং স্থানকালের বক্রতা পরিমাপ করা।  ২০১০ সালে মার্কিন যুক্তরাষ্ট্রের জাতীয় গবেষণা পরিষদের দশকীয় জরিপ কমিটি জ্যোতির্বিজ্ঞান ক্ষেত্রে পরবর্তী দশকের জন্য সর্বোচ্চ অগ্রাধিকার হিসেবে রোমানকে সুপারিশ করেছিল। ১৭ই ফেব্রুয়ারি, ২০১৬ তারিখে এটিকে নির্মাণ ও উৎক্ষেপণের জন্য অনুমোদন দেয়া হয়। ২০শে মে, ২০২০ তারিখে নাসার প্রশাসক জিম ব্রাইডেনস্টাইন ঘোষণা দেন যে জ্যোতির্বিজ্ঞান ক্ষেত্রে নাসার জ্যোতির্বিজ্ঞান বিভাগের প্রাক্তন প্রধান ন্যান্সি গ্রেস রোমানের ভূমিকার স্বীকৃতিস্বরূপ এই অভিযানের নামকরণ করা হবে ন্যান্সি গ্রেস রোমান মহাকাশ দূরবীক্ষণ যন্ত্র।  রোমানকে স্পেসএক্স কোম্পানির ফ্যালকন হেভি রকেটে দ্বারা উৎক্ষেপণের কথা রয়েছে। চুক্তিতে ২০২৬ সালের অক্টোবরের মধ্যে প্রস্তুতির কথা উল্লেখ করা হয়েছে, যা ২০২৭ সালের মে মাসের মধ্যে নাসার উৎক্ষেপণের প্রতিশ্রুতিকে সমর্থন করে।   চিত্রসম্ভার    আরও দেখুন   প্রশস্ত-ক্ষেত্র অবলোহিত জরিপ অভিযাত্রী  জেমস ওয়েব মহাকাশ দূরবীক্ষণ যন্ত্র  স্পিটজার মহাকাশ দূরবীক্ষণ যন্ত্র  শুনথিয়েন  ইউক্লিড – একটি ইউরোপীয় মহাকাশ দূরবীক্ষণ যন্ত্র, যা তমোশক্তি অধ্যয়নের জন্য জরিপ পরিচালনা করছে।   তথ্যসূত্র    বহিঃসংযোগ    Roman Science Community page at Goddard Space Flight Center site  Roman Science Data Center page at the Infrared Processing and Analysis Center (IPAC)  US$1.6 Billion Telescope Would Search Alien Planets and Probe Dark Energy – Space.com  The WFIRST/AFTA astrophysics mission: bigger and better for exoplanets , Tom Greene      30 May 2014    16 March 2015    18 February 2016  বিষয়শ্রেণী:গডার্ড মহাকাশ যাত্রা কেন্দ্র বিষয়শ্রেণী:বহির্গ্রহ অনুসন্ধান প্রকল্প বিষয়শ্রেণী:নাসা কর্মসূচি বিষয়শ্রেণী:প্রস্তাবিত নাসা মহাকাশ সন্ধানী বিষয়শ্রেণী:ভবিষ্যত মহাকাশ যাত্রা বিষয়শ্রেণী:মহাকাশ দূরবীক্ষণ যন্ত্র বিষয়শ্রেণী:অবলোহিত দূরবীক্ষণ যন্ত্র বিষয়শ্রেণী:তমোশক্তি বিষয়শ্রেণী:২০২৬-এ মহাকাশ যাত্রা
সামুয়েল ইভান এলভির সুনিয়িগা (; জন্ম: ২৫ এপ্রিল ২০০১; সামুয়েল এলভির নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লীগের শীর্ষ স্তর হন্ডুরীয় জাতীয় ফুটবল লীগের ক্লাব ইউপিএনএফএম এবং হন্ডুরাস অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।  ২০২১ সালে, এলভির হন্ডুরাস অনূর্ধ্ব-২৩ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন।  প্রারম্ভিক জীবন সামুয়েল ইভান এলভির সুনিয়িগা ২০০১ সালের ২৫শে এপ্রিল তারিখে হন্ডুরাসের লা সেইবায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল এলভির জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ          বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:হন্ডুরীয় ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
সুলতান বিন খলিফা আল নাহিয়ান (জন্ম ১৯৬৫) হলেন সংযুক্ত আরব আমিরাতের একজন আর্মি অফিসার, ব্যবসায়ী এবং আবুধাবীর শাসক পরিবার আল নাহিয়ানের সদস্য।   প্রথমিক জীবন ও শিক্ষা  সুলতান ১১৯৫ খ্রিষ্টাব্দে আল আইনে জন্মগ্রহণ করেন। তিনি হলেন সংযুক্ত আরব আমিরাতের সাবেক রাষ্ট্রপ্রধান ও আবুধাবীর প্রশাসক খলিফা বিন জায়েদ আল নাহিয়ানের ছেলে।  আমিরাত বিশ্ববিদ্যালয় হতে পলিটিক্যাল এন্ড এ্যাডমিনিষ্ট্রেটিভ সায়েন্সে (রাজনৈতিক ও প্রশাসনিক বিজ্ঞান) স্নাতক ডিগ্রী অর্জন করেন। পাশাপাশি তিনি ১৯৮৮ সালে জায়েদ বিন সুলতান মিলিটারী একাডেমী হতেও শিক্ষা লাভ করেন। অতপর তিনি সান্দুরাষ্ট রয়েল মিলিটারী একাডেমী হতে ১৯৮৯ সালে গ্রেজুয়েশান অর্জন করেন। সালফোর্ড বিশ্ববিদ্যালয় হতে ১৯৯৮ সালে পলিটিক্যাল সায়েন্সে স্নাতকোত্তর ডিগ্রী লাভ করেন। এছাড়াও লন্ডরেনর লিম্যারিক বিশ্ববিদ্যালয় হতে ১৯৯৪ সালের নভেম্বরে ইন্টারন্যাশনাল ষ্ট্যাডিজ বিষয়ে এবং মিশরের নাছের হা্য়্যার মিলিটারী একাডেমী হতে ১৯৯৯ সালের এপ্রিলে সমরিক শিক্ষায় তিনি দুইটি পিএইচডি ডিগ্রী লাভ করেন।  তথ্যসূত্র   বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৬৫-এ জন্ম বিষয়শ্রেণী:সংযুক্ত আরব আমিরাত বিশ্ববিদ্যালয়ের প্রাক্তন শিক্ষার্থী বিষয়শ্রেণী:আল নাহিয়ান বিষয়শ্রেণী:সলফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাজশাসকের পুত্র বিষয়শ্রেণী:সংযুক্ত আরব আমিরাতের রাষ্ট্রপতির সন্তান
নাগার্জুন (আনুমানিক ১৫০-২৫০ খ্রি:) গৌতম বু্দ্ধের পরবর্তী সর্বাধিক প্রভাবশালী বৌদ্ধ দার্শনিকদের অন্যতম।Garfield, Jay L. (1995), The Fundamental Wisdom of the Middle Way, Oxford: Oxford University Press তার শিষ্য আর্যদেবের সাথে তাকে 'মহাযান' বৌদ্ধধর্মের 'মাধ্যমিক' শাখার প্রতিষ্ঠাতা হিসেবে কৃতিত্ব দেয়া হয়। তাকে 'প্রজ্ঞা পারমিতা সুত্র' সম্পর্কিত দর্শনের উন্নয়নের কৃতিত্ব দেয়া হয় এবং কোন কোন মতানুসারে এই সম্পর্কিত পুঁথিগুলো নাগ (সাপ/ড্রাগন)দের থেকে উদ্ধার করে, বিশ্বে প্রকাশ করেছেন। ধারণা করা হয় তিনি চিকিৎসা রসায়ন শাস্ত্রের উপর কয়েকটি রচনা করেছেন এবং নালন্দা বিশ্ববিদ্যালয়-এর প্রধান হিসেবে দায়িত্ব পালন করেছেন।   ইতিহাস  নাগার্জুনের জীবন সম্পর্কে খুব কমই জানা যায়, কারণ তার ব্যাপারে বর্তমানে যা কিছু পাওয়া গেছে তা নাগার্জুনের মৃত্যুর শত শত বছর পর চীনা এবং তিব্বতী ভাষায় লিখিত। কিছু সূত্র মতে, নাগার্জুন দক্ষিণ ভারতীয়।Kalupahana, David. A History of Buddhist Philosophy. 1992. p. 160Buddhist Art & Antiquities of Himachal Pradesh By Omacanda Hāṇḍā (Page 97) কিছু পন্ডিতের মতে, নাগার্জুন সাতবাহন রাজবংশের এক রাজার উপদেষ্টা ছিলেন। অমরাবতীতে প্রাপ্ত প্রত্নতাত্ত্বিক নিদর্শন হতে ধারণা করা হয়, এই তথ্য সত্য হলে সেই রাজা ছিলেন Yajna Sri Satakarni  যিনি ১৬৭ খ্রি: হতে ১৯৬ খ্রি: পর্যন্ত রাজত্ব করেন। এই তথ্য হতে নাগার্জুনের জীবনকে ১৫০ খ্রি: হতে ২৫০ খ্রি: এর মধ্যে ফেলা যায়।  চতুর্থ/পঞ্চম শতাব্দীতে কুমারজীব অনুদিত জীবনী অনুসারে নাগার্জুনের জন্ম ব্রাহ্মণ পরিবারেNotes on the Nagarjunikonda Inscriptions, Dutt, Nalinaksha. The Indian Historical Quarterly 7:3 1931.09 pp.633-653 "..Tibetan tradition which says that Nagarjuna was born of a brahmin family of Vidarbha."। নাগার্জুন পরবর্তিতে বৌদ্ধ ধর্মে দিক্ষিত হন।  কিছু সূত্র মতে নাগার্জুন তার জীবনের শেষ দিকে শ্রীপর্বতের পাহাড়ে বসবাস করতেন, যার নিকটবর্তি শহর পরবর্তিতে নাগার্জুনকোন্ডা (নাগার্জুনের পাহাড়) নামে পরিচিত হয়। নাগার্জুনকোন্ডা বর্তমান ভারতের অন্ধ্র প্রদেশের নালগোন্ডা/গুন্টুর জেলার কাছাকাছি অবস্থিত।  অন্য তথ্যে চর্যাপদ কবি শবরপা হলো নাগার্জুনের শিষ্য । তাহলে , নাগার্জুনের কাল ১৫০ -২৫০ খ্রিস্টাব্দে তা বিভ্রান্তিকর কি ? তেমনি নালন্দা তখন প্রতিষ্ঠিত হয়েছিলো কি  ? এ সব প্রশ্ন গুলোর সঠিক উত্তর জানা , ইতিহাসের সঠিকত্বের জন্য জরুরী ।   রচনা   বেশ কিছু গুরুত্বপূর্ণ রচনার কৃতিত্ব নাগার্জুনকে দেয়া হয়, যদিও ধারণা করা হয় যে, কিছু রচনা তার নামে চালানো হয়েছে।   তথ্যসূত্র   বিষয়শ্রেণী:বৌদ্ধধর্ম বিষয়শ্রেণী:ভারতীয় পুরুষ লেখক বিষয়শ্রেণী:১৫০-এ জন্ম বিষয়শ্রেণী:২৫০-এ মৃত্যু বিষয়শ্রেণী:গুণ্টুর জেলার ব্যক্তি বিষয়শ্রেণী:মহাসিদ্ধ বিষয়শ্রেণী:তেলুগু ব্যক্তি বিষয়শ্রেণী:বোধিসত্ত্ব বিষয়শ্রেণী:অন্ধ্রপ্রদেশের লেখক বিষয়শ্রেণী:৩য় শতাব্দীর ভারতীয় লেখক বিষয়শ্রেণী:হিন্দু থেকে বৌদ্ধধর্মে ধর্মান্তরিত বিষয়শ্রেণী:৩য় শতাব্দীর বৌদ্ধ ভিক্ষু বিষয়শ্রেণী:৩য় শতাব্দীর ভারতীয় দার্শনিক বিষয়শ্রেণী:২য় শতাব্দীর ভারতীয় দার্শনিক
ওল্ডহ্যামের পাতা কাইট্টা বা পাতা কাছিম (), (দ্বিপদ নাম: Cyclemys oldhamii), হচ্ছে কচ্ছপের একটি প্রজাতি। এটি ভারত, চীন, এবং বাংলাদেশে পাওয়া যায়।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: উভচর প্রাণী ও সরীসৃপ, খণ্ড: ২৫ (ঢাকা: বাংলাদেশ এশিয়াটিক সোসাইটি, ২০০৯), পৃ. ৫৮।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৪১   তথ্যসূত্র   বিষয়শ্রেণী:ভারতের সরীসৃপ বিষয়শ্রেণী:বাংলাদেশের সরীসৃপ বিষয়শ্রেণী:বাংলাদেশের কচ্ছপ বিষয়শ্রেণী:বাংলাদেশের উভচর বিষয়শ্রেণী:ভারতের কচ্ছপ বিষয়শ্রেণী:চীনের সরীসৃপ বিষয়শ্রেণী:চীনের উভচর বিষয়শ্রেণী:১৮৬৩-এ বর্ণিত সরীসৃপ বিষয়শ্রেণী:লাওসের সরীসৃপ বিষয়শ্রেণী:মিয়ানমারের সরীসৃপ বিষয়শ্রেণী:থাইল্যান্ডের সরীসৃপ বিষয়শ্রেণী:ভিয়েতনামের সরীসৃপ বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
স্লোভেনিয়ার ইসলাম ধর্মের অনুসারী মুসলমানরা জাতিগতভাবে বেশিরভাগ বসনীয় এবং জাতিগত মুসলিম। ২০১৪ সালে স্লোভেনিয়ায় ৪৮,২৬৬ জন মুসলমান ছিল, যা মোট জনসংখ্যার প্রায় ২.৪ শতাংশ। স্লোভেনিয়ার মুসলিম সম্প্রদায়ের নেতৃত্বে রয়েছেন । মধ্য এশিয়া থেকে কয়েকজন মুসলিম অভিবাসী শ্রমিকও আছেন, তবে তাদের আদমশুমারিতে গণনা করা হয় নি, কারণ তারা স্লোভেনিয়ার নাগরিক নয়।   জনসংখ্যা  জাতিগতভাবে স্লোভেনিয়ায় ২০০২ সালে মুসলমানদের জনসংখ্যার চিত্র  জাতিগততা মুসলমানরা শতাংশ বসনীয় ১৯,৯২৩ ৪১.৯৫% জাতিগত মুসলমান ৯,৩২৮ ১৯.৬৪% " বসনিয়ান " (ঘোষিত) ৫,৭২৪ ১২.০৫% আলবেনীয়রা ৫,২৩৭ ১১.০৩% স্লোভেনীয় মুসলিম ২,৮০৪ ৫.৯০% রোমা ৮৬৮ ১.৮৩% মন্টিনিগ্রিনস ৬৩৪ ১.৩৩% ম্যাসেডোনিয়ানরা ৫০৭ ১.০৭% " যুগোস্লাভস " (হিসাবে ঘোষিত) ৫৫ ০.১২% সার্বস ৫৩ ০.১১% ক্রোটস ৩০ ০.০৬% হাঙ্গেরিয়ান ৮ ০.০২% জবাব দিতে চাইনি ৮১৭ ১.৭২% জাতিগতভাবে অঘোষিত ৭২১ ১.৫২% অন্যান্য ৪৪৫ ০.৯৪% অজানা ৩০৮ ০.৬৫% আঞ্চলিকভাবে ঘোষিত ১৫ ০.০৩% মোট ৪৭,৪৮৮ ১০০%   স্লোভেনিয়ায় মুসলিম ভবনসমূহ  ডান|থাম্ব|260x260পিক্সেল| লগ পড মাঙ্গারটমের একটি পুরানো অস্ট্রো-হাঙ্গেরিয়ান মসজিদ, প্রথম বিশ্বযুদ্ধের পরে টেনে নামানো হয়েছিল লোগ পড মাঙ্গারটমে একটি মসজিদ ছিল, যা এখন স্লোভেনিয়ার চরম উত্তর-পশ্চিমে অবস্থিত একটি গ্রাম, লগ পড মাঙ্গারটম মসজিদ, যা প্রথম বিশ্বযুদ্ধের সময় বসনিয়ান-হার্জেগোভিনিয়ান ৪নং পদাতিক রেজিমেন্ট  দ্বারা নির্মিত এবং সম্ভবত যুদ্ধের পরপরই ধ্বংস হয়ে যায়। ২০১৩ সালে, লুজলজানায় একটি মসজিদ নির্মাণের কাজ শুরু হয়েছে, ২০১৬ সালে শেষ হয়।   লুজব্লজানা মসজিদ  ২০১৩ সালের সেপ্টেম্বর মাসে একটি মসজিদ নির্মাণের জন্য আবেদন করার ৪৪ বছর পর কাতারের অর্থায়নে ৭০% মসজিদ স্থাপনের ভিত্তিপ্রস্তর স্থাপন করা হয়। মসজিদটি নভেম্বরে নির্মাণ কাজ শুরু হওয়ার সাথে সাথে ২০১৬ সালে শেষ হতে যাওয়া ১৬ মিলিয়ন মার্কিন ডলার ব্যয়ে একটি সাংস্কৃতিক কেন্দ্র অন্তর্ভুক্ত করবে। এই যুগান্তকারী অনুষ্ঠানে প্রধানমন্ত্রী আলেঙ্কা ব্রাতুসেক উপস্থিত ছিলেন যিনি বলেছিলেন যে এই ভবনটি "সব ধরনের ধর্মীয় অসহিষ্ণুতার বিরুদ্ধে একটি প্রতীকি বিজয়" হবে এবং ইসলাম ছাড়া ইউরোপ সাংস্কৃতিকভাবে ততটা ধনী হবে না। জুবলজানার মেয়র জোরান জ্যাঙ্কোভিচ এবং কাতারের একজন নামহীন সরকারি মন্ত্রী সহ আরও প্রায় ১০,০০০ জন উপস্থিত ছিলেন। স্লোভেনিয়ার সর্বোচ্চ ইসলামিক কর্তৃপক্ষ মুফতি নেদজাদ গ্রাবুস বলেছেন: "জুবলজানাতে এই নাগরিক প্রকল্প শুরু করতে পেরে আমরা আনন্দিত, যা এইভাবে একটি সুপরিচিত এবং আরও বহুত্ববাদী শহরে পরিণত হবে।" অনুষ্ঠানে বসনিয়া ও হার্জেগোভিনা র রাষ্ট্রপতির বসনীয় সদস্য বাকির ইজেতবেগোভিচও উপস্থিত ছিলেন। অন্যান্য অংশগ্রহণকারীরা ছিলেন স্লোভেনিয়ার প্রাক্তন রাষ্ট্রপতি দানিলো তুর্ক এবং বসনিয়া ও হার্জেগোভিনার ইসলামিক কমিউনিটির মুফতি হুসেইন কাভাজোভিচ। প্রকল্পটি প্রশাসনিক বাধার সম্মুখীন হয়েছিল এবং সংখ্যাগরিষ্ঠ রোমান ক্যাথলিক দেশে একটি রাজনৈতিক ঝুঁকি ছিল। এটি ২০০৪ সালে এই বিষয়ে সম্ভাব্য গণভোটের মুখোমুখি হয়েছিল যার জন্য ১২,০০০ স্বাক্ষর ছিল; তবে স্লোভেনিয়ার সাংবিধানিক আদালত ধর্মের স্বাধীনতার ভিত্তিতে আবেদন প্রত্যাখ্যান করে। দেশকে পীড়িত আর্থিক সংকটের কারণে এটি বিতর্কিতও ছিল। অনুষ্ঠানে, হেডস্কার্ফ পরে মহিলাদের একটি বিরল দৃশ্যও ছিল।   তথ্যসূত্র   বিষয়শ্রেণী:দেশ অনুযায়ী ইসলাম বিষয়শ্রেণী:স্লোভেনিয়ায় ইসলাম
মুহম্মদ হাবিবুর রহমান একজন বাঙালি বুদ্ধিজীবী ছিলেন যিনি ১৯৭১ বাংলাদেশের মুক্তিযুদ্ধে নিহত হন এবং বাংলাদেশ সরকার তাকে একজন শহীদ হিসাবে স্বীকৃতি প্রদান করে।   প্রাথমিক জীবন  হাবিবুর  রহমান ১৯৩৩ সালের ১ জানুয়ারি ব্রিটিশ ভারতের নোয়াখালী জেলা বালিয়াধারে জন্মগ্রহণ করেন। তিনি ১৯৩৮ সালে দত্তপাড়া উচ্চ বিদ্যালয় থেকে এসএসসি এবং ১৯৪০ সালে কলকাতা ইসলামিয়া কলেজ থেকে এইচএসসি পাস করেন। তিনি কলকাতার প্রেসিডেন্সি কলেজ থেকে গণিতে স্নাতকোত্তর পড়াশোনা শেষ করেন । তিনি আলীগড় বিশ্ববিদ্যালয় থেকে গণিতে স্নাতকোত্তর শেষ করেন।   পেশা  তিনি ১৯৪৬ সালে গণিতের অধ্যাপক হিসাবে ঢাকা কলেজে যোগদান করেন। ১৯৫১ সালে তিনি যুক্তরাজ্যের কেমব্রিজ বিশ্ববিদ্যালয়ে পড়াশুনার জন্য সরকারি অর্থায়ন পান। ১৯৫৩ সালে তিনি গণিতে ত্রিপোস শেষ করে কেমব্রিজ থেকে স্নাতক হন। ১৯৫৪ সালে রাজশাহী বিশ্ববিদ্যালয়ে যোগদানের আগে তিনি কলকাতার প্রেসিডেন্সি কলেজে চাকরি করেন। তিনি গণিতের অধ্যাপক হিসাবে যোগদান করেন এবং ১৯৫৮ সালে পাঠক হিসাবে পদোন্নতি লাভ করেছিলেন। ১৯৬২ সালে তিনি যুক্তরাষ্ট্রে প্রয়োগিত গণিতে উচ্চতর পড়াশোনা করেন। ১৯৬৪ থেকে ১৯৬৬ সাল পর্যন্ত তিনি রাজশাহী বিশ্ববিদ্যালয়ের গণিত বিভাগের চেয়ারম্যানের দায়িত্ব পালন করেন। ১৯৬৭ থেকে ১৯৭০ সাল পর্যন্ত তিনি রাজশাহী বিশ্ববিদ্যালয়ের আমির আলী হলের প্রচারকের দায়িত্ব পালন করেন এবং পরে গণিত বিভাগের চেয়ারম্যান হিসাবে ফিরে আসেন। তিনি ঢাকা যুক্তিবাদী ক্লাবের সদস্য ছিলেন।   মৃত্যুবরণ  একাত্তরের ১৫ ই এপ্রিল পাকিস্তান সেনাবাহিনী তাকে তার পরিবারের সামনে থেকে বাসা থেকে ধরে নিয়ে যায় এবং তিনি আর ফিরে আসে নি, তাকে মৃত বলে ধারণা করা হয়। রাজশাহী বিশ্ববিদ্যালয় তার নামে শহীদ হাবিবুর রহমান হল নামকরণ করেছে। হলের প্রবেশ পথে তার একটি আবক্ষ মূর্তি রয়েছে। এছাড়াও তিনি বাংলাদেশের দ্বিতীয় সর্বোচ্চ বেসামরিক পুরস্কারে  "একুশে পদক"-এ ভূষিত হয়েছেন।   তথ্যসূত্র   বিষয়শ্রেণী:১৯২৩-এ জন্ম বিষয়শ্রেণী:১৯৭১-এ জন্ম বিষয়শ্রেণী:নোয়াখালী জেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:বাংলাদেশী গণিতবিদ বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:মৌলানা আজাদ কলেজের প্রাক্তন শিক্ষার্থী বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:১৯৭১-এ মৃত্যু
লে মিজেরাবল () হল ১৯৯৮ সালে মুক্তিপ্রাপ্ত মার্কিন নাট্য চলচ্চিত্র। ছবিটি পরিচালনা করেছেন বিলি অগাস্ট। ভিক্টর হুগোর ১৮৬২ সালের একই নামের ফরাসি উপন্যাস অবলম্বনে ছবিটির চিত্রনাট্য রচনা করেন রাফায়েল ইগলেসিয়াস। এতে শ্রেষ্ঠাংশে অভিনয় করেন লিয়াম নিসন, জেফ্রি রাশ, উমা থারম্যান ও ক্লেয়ার ডেইন্স।  কুশীলব  লিয়াম নিসন - জঁ ভালজাঁ  জেফ্রি রাশ - ইনস্পেক্টর জাভের  উমা থারম্যান - ফঁতিন  ক্লেয়ার ডেইন্স - কোসেত  হান্স ম্যাথেসন - মারিয়ুস  পিটার ভন - বিশপ ম্যুরিয়েল  জন কেনি - মঁসিয়ে থেনার্দিয়ে  জিলিয়ান হ্যানা - মাদাম থেনার্দিয়ে  জন ম্যাকগ্লিন - কারণট  কেলি হান্টার - ভিচুরিয়েঁ  শেন হার্ভি - গাভ্রোশ  লেনি জেমস - অঁজলরা  সিলভি কবলিজকভা - এপোনিন  রেইন ব্রাইনলফসন - ক্যাপ্টেন বুভোয়া  সমালোচনামূলক প্রতিক্রিয়া লে মিজেরাবল সমালোচকদের কাছ থেকে ইতিবাচক পর্যালোচনা লাভ করে। পর্যালোচনাভিত্তিক ওয়েবসাইট রটেন টম্যাটোস-এ ৪৩টি পর্যালোচনার ভিত্তিতে ৬.৯/১০ গড়ে ছবিটির রেটিং ৭৪%। ওয়েবসাইটির পরিসংখ্যানে বলা হয়, "ভিক্টর হুগোর ধ্রুপদী উপন্যাসের এই বুদ্ধিভিত্তিক, সুন্দর উপযোগকরণ অনুভূতিপ্রবণ প্রভাবের বাইরে গিয়ে গল্পটি ঘনীভূত করেছে।" শিকাগো সান-টাইমস-এর চলচ্চিত্র সমালোচক রজার ইবার্ট ছবিটিকে ৪-এর মধ্যে ২.৫ রেটিং প্রদান করেন এবং লিখেন, "লে মিজেরাবল ভিক্টর হুগোর উপন্যাসের পূর্ণ সম্মানিত ধ্রুপদী চিত্রায়িত সংস্করণ। এতে উচ্চমাত্রার নাট্যধর্মী মুহূর্ত, স্পষ্টভাবে উল্লেখিত প্রেষণা রয়েছে, যা অনুসরণ করা সহজ এবং যাতে শুধু আবেগের ঘাটতি রয়েছে।" ভ্যারাইটি-র ইমানুয়েল লেভি ছবিটি সম্পর্কে লিখেন, "লে মিজেরাবল এখন পর্যন্ত নিঃসন্দেহে এই গল্পের সবচেয়ে আবেগাপ্লুতভাবে শক্তিশালী ও সুন্দরভাবে নির্মিত কাজ।"  তথ্যসূত্র  বহিঃসংযোগ        বিষয়শ্রেণী:ইংরেজি ভাষার চলচ্চিত্র বিষয়শ্রেণী:১৯৯৮-এর চলচ্চিত্র বিষয়শ্রেণী:১৯৯০-এর দশকের নাট্য চলচ্চিত্র বিষয়শ্রেণী:কলাম্বিয়া পিকচার্সের চলচ্চিত্র বিষয়শ্রেণী:জার্মান চলচ্চিত্র বিষয়শ্রেণী:জার্মান নাট্য চলচ্চিত্র বিষয়শ্রেণী:ব্রিটিশ চলচ্চিত্র বিষয়শ্রেণী:ব্রিটিশ নাট্য চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন নাট্য চলচ্চিত্র বিষয়শ্রেণী:লে মিজেরাবল অবলম্বনে চলচ্চিত্র বিষয়শ্রেণী:ব্রিটিশ প্রণয়ধর্মী নাট্য চলচ্চিত্র বিষয়শ্রেণী:মার্কিন প্রণয়ধর্মী নাট্য চলচ্চিত্র বিষয়শ্রেণী:প্যারিসে ধারণকৃত চলচ্চিত্র বিষয়শ্রেণী:১৯৯০-এর দশকের অপরাধ থ্রিলার চলচ্চিত্র বিষয়শ্রেণী:মার্কিন অপরাধ থ্রিলার চলচ্চিত্র বিষয়শ্রেণী:মার্কিন অপরাধ নাট্য চলচ্চিত্র বিষয়শ্রেণী:ব্রিটিশ কারাগার নাট্য চলচ্চিত্র বিষয়শ্রেণী:ফ্রান্সে ধারণকৃত চলচ্চিত্র বিষয়শ্রেণী:চেক প্রজাতন্ত্রে ধারণকৃত চলচ্চিত্র বিষয়শ্রেণী:১৯৯০-এর দশকের ইংরেজি ভাষার চলচ্চিত্র বিষয়শ্রেণী:১৯৯০-এর দশকের মার্কিন চলচ্চিত্র বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র
বাজালী জেলা উত্তর পূর্ব ভারতের আসাম রাজ্যে অবস্থিত একটি জেলা৷ এটি আসামের ৩৪তম ও নবগঠিত জেলা৷ বড়পেটা জেলার উত্তর পূর্বের তহশিলগুলি একত্রিত করে জেলাটি গঠিত৷ আসামের মুখ্যমন্ত্রী সর্বানন্দ সোনোয়ালের তত্ত্বাবধানে ও উপস্থিতিতে আসাম মন্ত্রিসভা ২০২০ খ্রিস্টাব্দের ১০ই আগস্ট বাজালীকে পূর্ণ জেলা ঘোষণায় মতদান করেন৷  ২০২১ খ্রিস্টাব্দের ১২ই জানুয়ারি বাজালীকে আনুষ্ঠানিকভাবে পূর্ণ জেলার মর্যাদা দেওয়া হয়৷ নতুন জেলা গভর্নর বিবেচিত হন জগদীশ মুখী মহাশয়৷ জেলাটির সদর দপ্তর পাঠশালা শহরে অবস্থিত৷  তথ্যসূত্র  বিষয়শ্রেণী:আসামের জেলা বিষয়শ্রেণী:বাজালী জেলা বিষয়শ্রেণী:ভারতের জেলা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। বিদ্যমান নিবন্ধের অপ্রয়োজনীয় ও ভুল শিরোনামে অনুলিপি।  Aishik Rehman (আলাপ) ১৮:৩০, ২৭ জানুয়ারি ২০২৪ (ইউটিসি) যশোর শিক্ষা বোড মডেল স্কুল এন্ড কলেজ   – (অপসারণের প্রস্তাবনা দেখুনলগ দেখুন) () যশোর শিক্ষা বোর্ড মডেল স্কুল এন্ড কলেজ নামে পাতা আছে। আবু সাঈদ  «আলাপ» ০৯:০৪, ২৭ জানুয়ারি ২০২৪ (ইউটিসি)  এগুলো দ্রুত অপসারণের জন্য মনোনয়ন দিন ―  ☪  কাপুদান পাশা (✉) ১১:০৫, ২৭ জানুয়ারি ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আঠমোকাম () একটি শহর। এটি আজাদ জম্মু ও কাশ্মীরের মজঃফরাবাদ থেকে ৭৩ কিলোমিটার দূরে। এটি নীলাম জেলার সদর দপ্তর। ২০১৭ সালে এর জনসংখ্যা ৭,৯২২ জন ছিল  মজঃফরাবাদ থেকে নীলম সড়ক দিয়ে শহরে প্রবেশ করা যায়। জীবনের মৌলিক প্রয়োজনীয়তা এখানে সহজলভ্য। একটি মার্কেট ও পোস্ট অফিস আছে। ব্যাংক, হাসপাতাল এবং টেলিফোন এক্সচেঞ্জও এখানে বিদ্যমান। দর্শনার্থী এবং পর্যটকদের থাকার জন্য বেশ কয়েকটি অতিথি ঘর রয়েছে।  এই শহরে এজেকে নীলম বিশ্ববিদ্যালয়ের ক্যাম্পাস অবস্থিত, এখানে এর কম্পিউটার বিজ্ঞান, ভূগোল ও ইংরেজি বিভাগ রয়েছে। এখানে দুটি ডিগ্রি কলেজ রয়েছে, যার মধ্যে একটি মেয়েদের ও আরেকটি ছেলেদের জন্য রয়েছে। নীলম ইনস্টিটিউট অফ সায়েন্স অ্যান্ড হিউম্যানিটিজ (NISH) এবং ওয়াসিয়া এডুকেশনাল একাডেমির মতো স্কুলগুলি মানসম্পন্ন শিক্ষা প্রদান করছে।  এখানে উপ-কমিশনার ও সহকারী কমিশনার, পুলিশ সুপার ইত্যাদির অফিস বিদ্যমান।   তথ্যসূত্র    বহিঃসংযোগ   নীলাম উপত্যকা, আজাদ কাশ্মীরের রত্ন  বিষয়শ্রেণী:নীলাম জেলার জনবহুল স্থান বিষয়শ্রেণী:নীলাম উপত্যকা জেলার তেহসিল
কনস্টান্টাইন একাদশ পালেওলগোস (; ৮ ফেব্রুয়ারি ১৪০৫ – ২৯ মে ১৪৫৩)  ছিলেন বাইজান্টাইন সাম্রাজ্যের শেষ সম্রাট। তিনি ১৪৪৯ খ্রিষ্টাব্দে সিংহাসনে আরোহণ করেন এবং ১৪৫৩ সালে অটোমান সুলতান দ্বিতীয় মেহমেদ দ্বারা কনস্টান্টিনোপল দখলের সময় শহীদ হন। তার মৃত্যুর মধ্য দিয়েই এক হাজার বছরের বাইজান্টাইন সাম্রাজ্যের অবসান ঘটে।   প্রারম্ভিক জীবন  কনস্টান্টাইন জন্মগ্রহণ করেন কনস্টান্টিনোপলে ১৪০৫ সালে, সম্রাট ম্যানুয়েল দ্বিতীয় ও রানি হেলেনা দ্রাগাসের পুত্র হিসেবে। তিনি পালেওলগোস রাজবংশের সদস্য ছিলেন এবং তার নাম রাখা হয় সম্ভবত রোমান সাম্রাজ্যের প্রতিষ্ঠাতা সম্রাট কনস্টান্টাইন মহান-এর নামানুসারে।   শাসনকাল  কনস্টান্টাইন পূর্বে মরেয়ার দেসপোট ছিলেন এবং তার সিংহাসনে আরোহণ ঘটে ভাই জন অষ্টম-এর মৃত্যুর পর। তার রাজত্বকাল ছিল বিপর্যস্ত — বাইজান্টাইন সাম্রাজ্য তখন কেবলমাত্র কনস্টান্টিনোপল ও কয়েকটি আশেপাশের অঞ্চল নিয়ে সীমাবদ্ধ ছিল। তিনি ইউরোপীয় শক্তিগুলোর কাছ থেকে সামান্য সাহায্য পেলেও, মূলত একা থেকেই অটোমানদের মোকাবিলা করেন।   কনস্টান্টিনোপলের পতন ও মৃত্যু  ১৪৫৩ সালের এপ্রিলে অটোমান সুলতান দ্বিতীয় মেহমেদ তার বিশাল সেনাবাহিনী নিয়ে কনস্টান্টিনোপলের বিরুদ্ধে চূড়ান্ত অভিযান শুরু করেন। শহরটি সেই সময় বাইজান্টাইন সাম্রাজ্যের সর্বশেষ দুর্গ হিসেবে টিকে ছিল, কিন্তু এর প্রতিরক্ষা ছিল দুর্বল এবং বাহ্যিক সহায়তাও ছিল সীমিত। কনস্টান্টাইন একাদশ পশ্চিম ইউরোপীয় ক্যাথলিক শক্তিগুলোর কাছ থেকে সহায়তা পাওয়ার আশায় একটি ইউনিয়নের প্রস্তাব দেন — অর্থডক্স ও ক্যাথলিক চার্চের মধ্যে — যা শহরের অনেক বাসিন্দার মধ্যে ক্ষোভ সৃষ্টি করে। কিছু সাহায্য এলেও তা ছিল নগণ্য এবং সময়ের তুলনায় অপর্যাপ্ত। অবরোধ প্রায় দুই মাস স্থায়ী হয়। অটোমান বাহিনীর শক্তিশালী কামান, বিশেষ করে হাঙ্গেরীয় প্রক  উত্তরাধিকার  কনস্টান্টাইন একাদশের মৃত্যুর পর বাইজান্টাইন সাম্রাজ্য আনুষ্ঠানিকভাবে শেষ হয়। অনেক গ্রীক ও পূর্ব অর্থডক্স খ্রিষ্টান তাকে শহীদ ও "মার্মারীকৃত সম্রাট" হিসেবে সম্মান করে থাকেন, যারা বিশ্বাস করেন তিনি একদিন আবার ফিরে আসবেন।   স্মৃতি ও সংস্কৃতি  - গ্রীক লোককথায় তিনি "মার্মারীকৃত সম্রাট" (Μαρμαρωμένος Βασιλιάς) নামে পরিচিত। - তাকে নিয়ে অনেক সাহিত্য, ইতিহাসগ্রন্থ ও সঙ্গীতে উল্লেখ রয়েছে। - আধুনিক গ্রীস এবং অন্যান্য অর্থডক্স দেশগুলোতে তাকে জাতীয় বীর হিসেবে গণ্য করা হয়।  আরও দেখুন   কনস্টান্টিনোপলের পতন  টীকা    তথ্যসূত্র   বিষয়শ্রেণী:১৪০৪-এ জন্ম বিষয়শ্রেণী:১৪৫৩-এ মৃত্যু বিষয়শ্রেণী:১৫শ শতাব্দীর বাইজান্টাইন সম্রাট বিষয়শ্রেণী:১৫শ শতাব্দীর মোরিয়ার দেশপতি বিষয়শ্রেণী:১৫শ শতাব্দীর গ্রিক জনগণ বিষয়শ্রেণী:বাইজান্টাইন–ওসমানীয় যুদ্ধে বাইজান্টাইন জনগণ বিষয়শ্রেণী:বাইজান্টাইন শাসক প্রতিনিধি বিষয়শ্রেণী:মোরিয়ার দেশপতি বিষয়শ্রেণী:বাইজান্টাইন সাম্রাজ্যের পূর্ব অর্থডক্স খ্রিস্টান বিষয়শ্রেণী:কনস্টান্টিনোপলের পতন বিষয়শ্রেণী:গ্রিক পূর্ব ক্যাথলিক বিষয়শ্রেণী:যুদ্ধে নিহত সম্রাট বিষয়শ্রেণী:পালাইওলোগোস বংশ বিষয়শ্রেণী:কনস্টান্টিনোপল নিবাসী বিষয়শ্রেণী:রোমান ক্যাথলিক সম্রাট বিষয়শ্রেণী:যুদ্ধে নিহত রোমান সম্রাট বিষয়শ্রেণী:বাইজান্টাইন সম্রাটের পুত্র